‘n Dronkaard - www.bybelkennis.co.za
‘n Dronkaard – Francois Malan
Waneer word iemand as n dronkaard gesien?
‘n Dronkaard is ‘n persoon wat aan sterk drank verslaaf is, wat gereeld te veel alkohol inneem.
Iemand wat ‘n onbeheerbare begeerte na alkohol het, is ‘n kroniese alkoholis. As sy begeerte na drank geprikkel word, begin hy aanmekaar en te veel drink. Sy liggaam word so gewoond aan alkohol dat hy verslaaf raak aan alkohol.
Party kroniese alkoholiste kan vir ‘n rukkie ophou, en as hulle weer begin, drink hulle vir tye aanmekaar. Gereelde kroniese alkoholiste drink elke dag te veel alkohol.
Alkohol benewel en verdof die brein. Die eerste effek daarvan is die verlaging van ‘n mens se oordeelsvermoë, die onderdrukking van selfkritiek en van inhibisies wat van kleins af aangeleer is. Die verlies van hierdie beheer veroorsaak ‘n gevoel van opwinding.
As daar verder gedrink word, word die aandag en konsentrasievermoë al swakker, bewussyn van die omgewing word gedemp en vaag, ko-ordinasie van spiere verslap en die drinker val aan die slaap.
Verdere alkohol-inname affekteer die asemhalingstelsel, hartklop en bloeddruk, en as daar nie medies ingegryp word nie, lei asemhalingsstilstand en skok tot die dood.
by Mitch Kalp · Published 21/03/2012 · Last modified 28/09/2014